הבולשת האמריקנית האזינה לשוטרים בארץ

חבר הקונגרס סחט את פינטו? גרים (צילום: ויקיפדיה)

הפרשה מסתעפת עד לבולשת הפדרלית בארה"ב  ה-FBI, לאחר שורה של האזנות סתר שביצעה בתיק אחר שמתנהל בארה"ב נגד חבר קונגרס מסטטן איילנד, מייקל גרים. מהאזנות הסתר ומעדויות שמסר פינטו בבולשת, עלו הקשרים שהוא מנהל עם קצינים בכירים במשטרת ישראל. הוא הזכיר את תנ"צ ברכה ולאחר מכן ציין שישנו קצין בכיר ממנו שאיתו הוא מנהל קשרים, והזכיר את שמו של ארביב. אותו מידע נמסר למשרד המשפטים, והיועץ המשפטי לממשלה יהודה וינשטיין החליט להעביר את התיק לבחינת מח"ש לפני כשבועיים וחצי.



הקשר בין חבר הקונגרס גרים לבין הרב פינטו החל בתקופת הבחירות האחרונות בארה"ב ב-2011, אז ביקש גרים מימון להתמודדות והציג עצמו כאדם המקושר לבולשת, שיוכל לסייע לרב בבדיקת הסחיטה. מאוחר יותר עלה החשד כי גם גרים עצמו מעורב בסחיטת הרב פינטו. בנוסף, ב-FBI חשדו שהמידע שקיבל לכאורה פינטו מארביב על הפרשה שנחקרת בארה"ב, עבר למייקל גרים וגרם לשיבוש הליכי החקירה.



המתיחות בין ה-FBI לבין משטרת ישראל נסובה סביב אותו פרשת הסחיטה בה מעורב גרים, במסגרתה ניסו לכאורה לסחוט אותו בעניין מידע רפואי אותו איימו לחשוף במידה שלא יעביר להם את המימון הנדרש. הוא סיפר בעדות שקצינים בכירים במשטרה, ובהם גם שר לשעבר בממשלה, פנו אליו על מנת שיסיר את עדותו נגד גרים, כיוון שהוא נחשב לידיד ישראל. פינטו נשאל על הקשר עם הקצינים בישראל. מסיבות אלה, כשנעצר הרב, ביקשו עורכי דינו לחקור את הפרשה במחלקה לחקירות שוטרים ולא במשטרה, אך נענו בשלילה. רק כאשר התיק הגיע לפרקליטות, הוחלט להעביר את הנושא לבדיקה במח"ש וכך נפתחה הפרשה.



(עדכון ראשון: 0:11)